
S'A DEȘŞTEPTAT 


— Poveste de primăvară — 


Toc, toc, bat micile firişoare de iarbă şi şi vâră vâriuleţul nasului prin 
deschizătura uşii. «Nu vă mişcaţi», le strigă Domnul Omăt, care zăcea 
în faţa uşei în grămezi mari. «Fugiţi de aici, piticilor, mici şi verzi— 
n'aveţi încă ce căuta, tot eu sunt stăpân»,—şi se trânti furios de-a- 
curmezişul pragului. 

Cling, ling—sună la uşă—vestind ghioceii apropierea primăverii încet, 
foarte încet. «Haidi, cine e iar la uşă ?»—murmură domnul Omăt supărat. 
Cling—clang, cling, clang—sunau floricelele îndrăzneţe—«deschide, des- 
chide, e vremea, nu ne lăsa să stăm aşa de mult afară !»—«Să plecaţi de 
aici—ştergeţi-o în pat, nu v'aţi făcut încă somnul, voi ființe mici, 
ştrengarilor»—strigă domnul Omăt, uitându-se afară şi închise supărat 
uşa în nasul floricelelor, care tremurau de frică. Inspăimântate se în- 
toarseră floricelele înapoi şi se aşezară suspinând în colţul odăii lor 
de durmit. Pe răutăciosul cela, pe domnul Omăt, încă de mult nu'l 
puteau suferi—fiindcă totdeauna s'a purtat rău cu ele, deşi se cam 
rudeau. 

«Bună dimineaţa», şoptiră sfioase micşunelele şi se uitară curioase 
prin gaura  cheii.—«Hei ! asta e prea mult», strigă mânios domnul 
Omăt. «Nici măcar nu te lasă să'ţi citeşti jurnalul, în pace fleacurile 

astea plicticoase. Mă rog ce vreţi aşa de curând ? la staţi niţel, am 
să vă arăt eu» şi hâşti, micile curioase primiră o înţepătură la nas— 
vai, cum le durea ; se traseră speriate dela gaura cheii şişi lăsară 
ruşinate capul la pământ. Lacrimile se adunară din belşug—în coro- 
lele lor. Bietele fetiţe-—tocmai astăzi se îmbrăcaseră pentru prima 
dată, cu rochiţele cele nouă, albastre şi acuma domnul Omăt le mur- 
dărise şi le pătase-—o vai—ce-o să zică mama lor? Hi! hi! suspi- 
nau tremurând micile violete—<La mulţi ani !» strigară  ghioceii su- 
nând. — «Ei, ei, va apucat guturaiul, foarte bine domnişoare senzi- 
tive», le batjocorea domnul Omăt. 

Sst, Sst! şoptiră firişoarele de iarbă şi înveliră miloase pe bietele 
micşunele. Ghiocelul însă se aşază liniştit la capul lor şi le îngână 
încet un cântec de leagăn: «Cling-elang-cling-clang!» Sst... dorm—şi 
firicelul de iarbă îşi duce un deget la gură. Ghiocelul tace din - cân- 
tee, 

«Mojicule—domnul ăsta Omăt ! O, dacă am şti săi jucăm o festă 
pentru nedelicateţa lui», şopti firicelul de iarbă la urechea ghiocelului. 
— <Eu aş şti ceva», răspunse ghiocelul.——«Şi anume ce ?» Ascultând 
curios, firicelul de iarbă îşi aplecă gâtul lui cel lung spre ghiocel. 
«Ce, dragă ghiocele, te rog, te rog spune». 

«Ştii ce, firicel de iarbă, eu cred că ar trebui să rugăm pe primă- 
vară, mama noastră-—să ne vie ea îndată în ajutor. Ştii tu bine, firi- 
cel—cât e de frumoasă şi de strălucitoare, cum ne alintă şi cum ne 
încălzeşte. Lasă, o să ne ajute ea să eşim din odaia asta întune- 
coasă şi pe ăla de dincolo, are să'l mustruluească ea, că a fost aşa 
de duşmănos cu noi». <Ai dreptate, ghiocele», strigă vesel firicelul 
de iarbă, şişi mângâe şi şi sărută prietenul şi apoi şoptesc amândoi, 
şişi freacă mânile, şi se uită cu priviri dornice în sus şi roagă pe 
buna Primăvară să se coboare niţel, să'i scoată din odăiţa  întune- 
coasă, în care'i ţinea închişi larna de atâta timp, deşi, la drept vor- 
bind, nu era nevoe. Şi pe domnul Omăt de colo să nul lase în pace 
şi să'i spele niţel cojocul cel alb pentru nepoliteţea lui. 

Şi Primăvara, care are urechea foarte fină, aude de sus ceea ce o 
roagă bietele floricele şi fiindcă le iubeşte aşa de mult, ah, aşa de 
mult—nu se îndură să se împotrivească la cea dintâi rugăminte, Şi 
celui de colo, domnului Omăt, de mult îi poartă ea sâmbetile. 

— In anul ăsta prea a fost din cale afară, încă din primele zile se 
întinsese în voia lui şi nu mai lăsa pe nimeni lângă el. 

Se mai gândeşte Primavara o clipă. Una, două, trei, apoi foarte 
hotărâtă îşi scoate haina de iarnă, şi, hâşti, hâşti, hâşti, se îmbracă 
cu cea de vară, curată şi strălucind ca aurul şi se coboară pe pă- 
mânt într'o trăsură deschisă, trasă de armăsari albi şi sprinteni. 

Se opreşte tocmai în faţa domnului Omăt şi'i face un compliment 
îndrăzneţ. El se uită urât la dânsa. «E aşa de frig şi gera zi, dom- 
nule  Omăt», strigă ea râzând-—“vrei să te stropesc niţel?» şi în- 
cepe să joace în fața lui. «Nu'i nevoie», strigă furios domnul Omăt— 
şi încearcă să împingă Primăvara de lângă el. Ah, dar nu poate 
bietul bătrân— Primăvara e mai tare de cât el, cu mult mai tare, 
deşi nu'i decât femee şi el bărbat în puterea vârstei. Cât pe ce să moară 

de râs primăvara, văzând neputinţa bătrânului, şi mângâe, îl înţeapă 
cu razele ei calde-—până începe sărmanul să plângă de ciudă şi se 
topeşte de mânie, fugind şi scoțând urlete turbate. «Aşa, să ţii minte 
la anul», îi strigă Primăvara şil ameninţă cu degetul,—nu trebue să 
fim nepoliticoşi cu nimeni, nici chiar cu cei mai de jos! Ai înţeles ?» 

«Toc! toc l» strigă vesele firişoarele de iarbă şi împing uşa. Ling, 
ling—cling—clang, sună ghioceii. Micşunelele se deşteaptă şi se în- 
tind. Toate floricelele s'au trezit. «Afară, afară! dragi copii»—strigă 
Primăvara şi deschide uşa până la perete şi ia floricelele cu dragoste 
la sân şi le încălzeşte şi le alintă. Ei! ce bine le este, ce repede 
uită toată supărarea. Rochia albastră a micşunelei se uscă repede de 
căldura soarelui—e aşa de fragedă şi de parfumată. Firicelul de iarbă 
se înalţă plin de putere nouă de viaţă. Ghiocelul sună aşa de vesel, 
aşa de departe peste câmp răsună, că îndată află toţi oamenii, că 
Primăvara a sosit cu tren special. 

Zăpada însă se retrage ruşinată tot mai departe—tot mai departe. 

Să sperăm că s'a învăţat minte, copii, că nu e cuviincios să fim 
nepoliticoşi față de nimeni şi la iarna viitoare, o să vedem cum a 
profitat de lecţiunea căpătată. 


(E. Kollmann) Aurelia V. Cochinescu 


Copacul de aur 


Odaia, în care începe povestirea noastră, este simplă 
Lângă păreţii văruiţi alb, împodobiţi cu câteva hărţi îngălbe- 
nite de vechime, steteau două paturi înguste, o etajeră de 
cărţi şi un dulap de haine, pe care se odihnea un glob geo- 
grafic. In mijlocul odăii era o masă lungă, cu o mulţime de 
pete de cerneală şi pe cele două scaune, tari, de lemn, de 
lângă dânsa, şedeau doi băeţi ca de vr'o doisprezece ani- 

Cel bălan se trudea să descurce o proposiţie grea din 
Corneliu Nepos şi scotocea, suspinând, cuvintele, ce nu le 
ştia, din dicţionarul cel mare ; cel brunet se căznea să es- 
tragă rădăcina cubică ale unui număr de nouă cifre. Filolo- 
logul se numia lonel, ear matematicul Aurel 

Din când în când copiii îşi ridicau capetele şi priveau cu 
dor prin fereastra deschisă, prin care musculiţele intrau şi 
eşiau sumzâind. In grădină copacii şi tulişele erau într'aurite 
de razele soarelui şi, p'arcă spre necazul copiilor, o ramură 
de liliac, încărcată cu flori pline de miresme, privea în odaia 
de studiu, la cei doi băeţi. Incă un ceas întreg bieţii copii 
trebuiau să mai înveţe şi să asude, înainte de a li se da voe 

să plece în grădină, iar minutele se târau ca melcii din tu- 
fişele coacăzilor din grădina de alăturea. La o scurtare a 


` timpului de muncă nu era nici un chip să se gândească, 
căci în odaia de alături şedea la o masă de scris Domnul 


Negură, căruia copii erau dați în grijă, supraveghere şi învă- 
țătură. Uşa dintre amândouă >dăile sta larg deschisă, astfel 
că Domnul Negură putea să se încredinţeze în fie care clipă 
de prezenţa şi silința copiilor. 

«Hanibal putea să facă ceva mai bun de cât să treacă 

Alpii», scrâşni odată lonel, şi de nouă ori opt-zeci şi unu 
este şeapte sute douăzeci şi nouă», murmură Aurel cu voce 
înăbuşită. Apoi earăşi îşi ridicară privirile de pe caetele .lor, se 
uitară unul la altul şi căscară a lene. De odată auziră un 
zumzet puternic. Un cărăbuş auriu, care şezuse poate pe 
craca înilorită de liliac, se rătăcise în odaia băeţilor, De trei ` 
ori făcu cerc în jurul capetelor copiilor şi apoi... buf... căzu 
în călimara cu cerneală. 
- «Adică aşa-i trebue», zise Aurel, «de ce na stat unde 
i-a fost bine. Dar earăşi a se îneca în cerneală este totuşi o 
moarte prea proastă. Aşteaptă dragă cărăbuş, o să te scap 
eu îndată». 

lonel voia să scoată cărăbuşul din cerneală cu tocul de 
scris, dar primejdia fiind mare luă în ajutor degetele. Apoi 
copii întinseră cărăbuşul pe o hârtie sugativă şi'l curăţiră şi! 
uscară îrumuşel, observând în acelaş timp cum bietul cără- 
buş să curăța şi el cu picioruşele dinainte. 

“lan uite Aurel»—zise lonel—pe când îşi ştergea degetele 
pline de cerneală, de părul des şi vâlvoi, «ce pată frumoasă 
roşă are  cărăbuşul pe piept şi ce corniţe negre lucitoare ; 
este un cărăbuş auriu. Reşedinţa lui este întrun castel fru- 
mos, făcut dîn flori mirositoare de iasomie şi acoperişul este 
de frunze de trandafir. Greerii şi cosaşii sunt lăutarii lui şi 
licuricii îi luminează în nopţile de vară». 

<Tu eşti un fantast !» — zise Aurel. 

«Și cine întâlneşte pe împăratul cărăbuşilor  aurii»—conti- 
nuă lonel,—ceste un copil cu noroc. Bagă de samă, Aurel, 
cine ştie ce minune o să nise întâmple azi, mai ales că este 
şi ziua de întâi Mai. Uite la el cum ne face semne cu cor- 
niţele şi cum îşi ridică aripioarele. Indată o să se prefacă 
în ceva, în vr'un făt frumos cu manta de împărat şi cu coif 
de aur pe cap». 

«Ei, nebunaticule, o să sboare şi atât»,—răspunse Aurel 
râzănd. Şi zum, zum—eată că cărăbuşul îşi luă avânt, se ri- 
dică în aer şi o luă spre fereastră, ear de aici, făcând cercuri 
din ce în ce mai mari, aruncând par'că scântei în fel de fel 
de culori, trecu gardul grădinii de cealaltă parte. Copii, fi- 
reşte, săriră în spre fereastră şii urmară cu gura  căscată 
sborul. In acelaş timp în odaia de alături se auzi un sgomot 
şi amândoi elevii se repeziră iute la cărţile şi caetele lor. 

«Ei, vezi minunea ?» —şopti lonel lui Aurel şi arătă spre 
călimară. 

Din călimară se ridica o tulpiniţă verde, care creştea vă- 
zând cu ochii şi ajunsese în curând la tavanul odăii. 

«Noi visăm», zise Aurel şi'şi îrecă ochii cu mânile. 

«Nu, nu visăm, dar asta e un basm frumos, un basm viu 
şi noi luăm parte la dânsul» —zise lonel vesel. Şi tulpina creş- 
tea mereu şi se îngroşea şi din ea eşeau ramuri şi crengi, 
cu frunze şi flori. Tavanul odăii se făcu nevăzut, păreţii dis- 
părură şi ei şi copii  uimiţi se găseau acum într'o  poeană 
mare înconjurată de un codru des. 

<Inainte» strigă lonel şi trase după sine pe Aurel, care 
se împotrivea. “Acuma vine adevărată minune». 

Tulişele înflorite, din apropiere, se dedeau la o parte şi des- 
chideau cărări copiilor. Pe ici pe colea razele soarelui pă- 
trundeau printre frunzişul pădurii, ca prin nişte gratii şi se 
opreau pe pajiştea verde a poienii, ca nişte ochiuri de aur 
şi printre muschiul de jos se iviau fel de fel de flori în 
formă de stelițe, în fel de fel de culori. Printre crengile co- 
pacilor  ciripeau şi cântau vesele păsărelele în hainele lor 
splendide de sărbătoare, iar cerbii, căprioarele şi alte ani- 
male de pădure săltau sprintene şi vesele printre boschete. 

Indată pădurea se rări şi printre trunchiurile copacilor se 
zări ca o zare de lumină şi lone! şopti prietenului său: 
“Acuma vine partea cea mai frumoasă ! 

Atunci copiii o apucară pe pajişte, în mijlocul căreia era 
un Singur copac. Dar acesta nu era un copac obişnuit, nu, 
era un copac fermecat, despre care lonel auzise aşa de 
multe vorbindu-se, era un copac cu frunzele de aur. Copiii 
stătură muţi de uimire. 

Ei zăriră  dindărătul copacului un pitic, care nu era mai 
mare ca un copil de trei ani, sveli şi sprinten. Pe umeri 
purta o manta verde, iar pe cap un coil de aur şi copii şti” 
ură numai de cât cu cine au de-a face. 

Piticul înaintă câţiva paşi şi se închină. «Princesa ferme- 
cată»—zise el—“aşteaptă pe mântuitorul ei; cine dintre voi 
îndrăzneşte să o scape de farmec?» 

«Eu !» zise lonel plin de veselie. Şi numai de cât piticul 
aduse un căluşel, alb ca laptele şi care, neastâmpărat, muşca în 
zabelele de aur. 

<lonel, stai, nu te arunca în primejdie» îi zise Aurel in- 
iricat, dar lonel se şi asvârli în şea. Nechezând, armăsarul 
fermecat se ridică în picioare, îşi aruncă capul înapoi şi se 
repezi cu coama îluturând în vânt, în lăuntrul codrului Un că- 
răbuş auriu şi strălucitor sbura înaintea lui şi îl călăuzia. Incă 
odată îşi întoarse lonel capul înapoi şi privi la prietenul său, 
ce sta sub copacul de aur, apoi se făcu nevăzut. 

Ah! ce călărit vesel era acesta. lonel sta aşa de tare şi 
de sigur în şea, ca şi când banca din şcoală, pe care şe- 
dea de atâţia ani, ar fi fost armăsarul lui. Când se gândea, 
că înainte cu un ceas suspina şi îşi bătea capul cu Corne- 
liu Nepos şi tremura dinaintea Domnului Negură, începu să 
râdă cu hohot. Micul elev, cu scurta lui bluză, era acuma un 
călăreț mândru, îmbrăcat într'o pelerină splendidă, cu sabie 
şi cu pinteni de aur. Şi astfel sbura cu nepăsare prin pă- 
durea fermecată. 

Acuma căluşelul său scoase un nechezat vesel. Pădurea 
se lumină. Mai făcu câteva sărituri şi armăsarul cu  călăre- 
tul se opriră înaintea unui castel strălucit. Steaguri, în toate 
culorile, fâlfâiau pe turnurile castelului, goarne şi trâmbiţe re- 
sunau puternic şi pe scări sta princesa, care saluta pe falni- 
cul călăreț cu o nălramă albă ca zăpada. Ea semăna cu Li- 
nica vecinului, cu care micul lonel se juca câte odată, pe 
când era copil şi mergea la şcoală. 

lonel opri repede armăsarul, se dete jos din şea şi alergă 
cu pintenii sgomotoşi pe scări în sus. In poarta deschisă a 
castelului sta un om îmbrăcat într'o uniformă strălucită, care 
pare a fi mareşalul curţii princiare. De  altmintrelea omul 
acesta i se părea lui lonel foarte cunoscut. Şi  mareşalul 
curţii princiare îi întinse mâna, apoi îl apucă pe prinţul nos- 
tru de urechi şi strigă: <A, a adurmit ştrengarul. Aşteaptă, 
am să te învăţ eu minte !» 

Şi atunci farmecul luă sfârşit. lonel sta earăşi la masa 
plină de pete de cerneală, dinaintea lui era Corneliu Nepos 
şi dicţionarul latin, în fața lui stătea Aurel şi scria, scria de 

scârţâia penita şi lângă dânsul şedea Domnul Negură şi pri- 
via urât, prin ochelarii lui de sticlă groasă, pe, 'visătorul lonel. 

După ce se sfârşi ora  meditării şi copii îşi recăpătară li- 
bertatea şi plecară în grădină, pentru ca să'şiiea ujina sub 
liliacul plin de Ilori, lonel spuse prietenului său ce visase. 

«Ah, ce minunat, ce minunat» şi în acelaş timp ce ciudat 
vis»—răspunse Aurel după ce lonel isprăvise spusele sale. 
“Intocmai acelaş vis lam visat şi eu. Numai slârşitul a lost 
altul la mine.» 

«In visul meu n'am văzut nici un castel fermecat». 

<Povesteşte-l !»-—îi zise lonel. 

“Uite, până la copacul de aur, visul meu este întocmai 
ca şi al tău. Tu ai încălicat armăsarul cel alb si ai plecat în 
fugă să scapi princesa cea fermecată. Eu însă... 

<Ei, tu ?> îl întrerupse repede lonel. 

«Eu am rămas înapoi, am scuturat copacul şi mi-am um- 
plut buzunarele cu frunze de aur, apoi mă deşteptă Domnul 
Negură şi s'a isprăvit cu fericirea». 

<Aurelie», zise atunci lonel serios şi demn şi îl prinse de 
mână : <Când doi oameni au avut unul şi acelaş vis, atunci 
de bună seamă se va împlini. Visul nostru este o profeție. 
Ţine minte ceea ce ţi-am spus acuma». Apoi copii terminând 
cu ujina plecară să se joace de-a mingea. 

Şi oare s'au împlinit în adevăr visurile copiilor? Da, s'au 
împlinit. lonel deveni ur vestit poet şi lăsă armăsarul visu- 
lui său să sboare prin pădurea cea verde şi fermecată. Au- 
rel însă, care scuturase în vis copacul de aur, deveni edi- 
torul poesiilor prietenului său. 


(R. Baumbach). Nepos Romuli 


Tribul unor sălbatici 

A doua zi Nadir veni să caute pe înțelept şi găsindu-l îi zise: Tată, 
omul nu este de loc ca floarea, fixată pe o tulpină, el poate dela sine 
însuşi să meargă spre ținta sa. Trebue oare, ca şi roza, s'aştepte să 
sosască călătorul pentru a-i cere parfumul? Spune-mi, Tată, ce destin 
a impus oamenilor Dumnezeu, ce fericire le-a păstrat? 

Fiul meu, răspunse înțeleptul, virtutea, ca şi fericirea plantei, este 
răbdarea. Ea s'aştepte liniştită, acolo unde D-zeu a aşezat-o, căci el 
va face aşa cum va crede. Dacă ea va muri, fără a fi avut vre-o ţintă, 

şi darurile ei se vor îngropa cu ea în pământ, ea să nu se plângă, de 
oarece D-zeu a văzut-o şi Atotputernicul ştie toate. Animalul este me- 
nit să se mişte, dar în interesul şi sub ccnducerea omului, supunerea-i 
aparţine şi aceasta este meritul de care se va ţine socoteala, binele 
de care se va servi. Calul, de a cărui iuţeală omul se foloseşte, ascultă 
cu bucurie la semnul stăpânului său şi nu simte nici biciul, nici pinteni. 
Omul, fiul meu, a primit darul de a face totul după voinţă. El va căuta, 
din toate puterile sale, partea de muncă, ce D-zeu i-a însemnat-o în 
lume, se va supune uşor la conducerea Atotputernicului, ce binevoeşte 
a-l pune la muncă, şi va primi cu plăcere izbânda aşa cum îi va fi dat. 

— Oh, părinte, întrebă Nadir,—cum, în aceste diferite lucrări, ce ne 
oferă lumea, vom putea săvârşi cea ce D-zeu ne-a impus? 

— Priveşte totdeauna care este partea în care tu vei putea face mai 
mult bine, fără a produce vr'un rău. Nu cere creaturelor lui Dumnezeu 
decât ajutorul, ce ar putea să ţi-l dea. Culege fructul viei, fără a rupe 
reazimul ei, căci reazimul viei, lăsat adevăratei ei meniri, va oferi încă 
pentru mulţi ani călătorului struguri, pentru a astâmpăra setea. Când şi 
tu nu vei mai avea nevoe de secure, nu lua mânerul pentru a-l arunca 
în foc, căci deşi tu poate nu vei mai avea nevoe de el, mânerul este to- 
tuşi menit pentru a umple golul lui în lume. Dute, fiul meu, fii mun- 
citor, ca furnica, ce nu se odihneşte de loc, supus ca armăsarul sub 
conducerea sigură a stăpânului, mulţumit ca şi planta singuratică. 

Aceste au fost poveţele înţeleptului şi Nadir plecă pentru a începe 
viaţa sa. Nadir era frumos ca luna, când din înălţimea cerului, tăcută 
priveşte pământul, era mlădios şi mândru ca cerbul în capul unui cârd de 
păuni sau de cerbi tineri, era milos ca o mamă la plânsul copilului ei. Cu- 
vintele sale mergeau la inimă, că o muzică dulce, şi când s'auzea vocea 
sa părea că se aude un cântec duios. 

Intr'o zi avu s'aleagă între două drumuri: Primul, îi ziseră, te va con- 
duce la un popor fericit, plin de veselie şi de viaţă; frumuseţea ta, ta- 
lentele tale iţi vor asigura plăceri, glorie şi o mare bogăţie. Urmând dru- 
mul celalt, vei găsi un neam de oameni înrăiţi, tot aşa de sălbatici ca şi 
pădurile lor, tot aşa de tari ca şi stâncile ce-i înconjoară. 

Sângele tânăr al lui Nadir îl aruncă în partea unde aştepta greu- 
tăţile şi munca obositoare. El se gândi acum la cuvintele înţeleptului 
şi le găsi încă resunând dulce în inima sa. Acolo, zise el,—este un 
bine pe care eu îl voi putea face, ce nevoe au de mine oamenii fericiţi? 

Şi se îndreptă hotărât către neamul cel sălbatic. De mai mult de trei 
zile un leu grozav îngrozia oamenia aceştia. In toate nopţile, urletele 
sale s'auzeau în jurul locuinţelor, ear ziua s'arunca să-şi iea prada, 
băgând groaza şi nenorocirea în locuitori. 

Tânăra fată ce se ducea să culeagă rădăcini sălbatice, credea că ve- 
de leul eşind din orice tufiş, mama nu 'ndrăznia să-şi lase copilul în lea- 
găn, iar răsboinicul, cu sabia în mână, privea cu frică în juru-i şi-i era 
teamă să se ducă la vânat. Nadir soseşte, —infăţişarea sa, tăria braţu- 
lui său, curajul sufletesc, îl făcură să biruiască şi se omoare leul. Po- 
porul atunci îl adoră ca pe un zev. Puternicii tribului veniră la el şi-i 
ziseră: Tu eşti mai mare ca noi, porunceştene şi împreună cu noi, vei 
fi stăpânul acestui popor. 

Nadir se gândi: Eu voi putea da acestor oameni legi înțelepte, dar 
dacă ei vor asculta fără de voinţă, ei vor fi contra destinului ce D-zeu 
a dăruit omului pe pământ. Inainte dar de a vorbi de binele lor, 
Nadir ascultă cele ce ei vor dela el şi nu-i obligă de loca schimba 
armele cu plugul, şi sudoarea vânătorului cu acea a neobositului agri- 
cultor. El primi a fi în capul vânătorilor lor şi a petrece la bucuriile 
câştigate cu preţul pericolelor şi a oboselilor. El începu a lăuda bu- 
nătatea fructelor îndulcite prin cultură, mâncarea gustoasă făcută din 
vânat, darurile ce capra le dă omului prin laptele său. Imbrăcat ca şi 
ei, cu piei de animale sălbatice, el învăţă pe tineri a le pune pe umeri 
cu oareşi care eleganţă. Munca aduse în popor bogăţie, traiul liniştit 
veselie şi el cânta: Nadir este darul cel mai scump, mai scump decât 
fiul unei mamei, căci pentru a ne face pe noi fericiţi, nu ne-a făcut să 
simţim nici o durere. 

Cu toate acestea unii se ridicară contra puterei ce poporul dedese 
lui Nadir. Intre ei, pr'mul era un tânăr numit Sibal. El fu prins. Puter- 
nicii, cari recunoşteau superioritatea lui Nadir şi bătrânii, cărora el le 
deduse ştiinţa sfatului, îi ziseră: Omoară pe Sibal, pentru ca exemplul 
său să servească şi celorlalţi. Dar Nadir răspunse: 

N'a primit el oare dela D-zeu o destinaţie mai potrivită naturei sale, 
decât ca să moară în profitul celorlalţi? El zise să-i aducă pe Sibal 
şi-i spuse: De ce ai voit tu să nu asculţi de legile date? Inima ta nu 
este oare atât de tare ca să le suporte? 

— Legile tale sunt ca şi mierea făcută de albine;— răspunse Sibal,— 
pot fi dulci pentru cine le-a făcut, dar eu nu ştiu să mă nutresc cu 
mierea altui stup.—Acela care ştie să facă mierea,—zisc Nadir,—ajută 
pe cei ce se ocupă a umple stupul. Ajutămă să dau legi acestui po- 
por şi guvernează-l cu mine, dacă ştii şi dacă tu ştii mai bine, guver- 
nează-l în locul meu! 

Sibal căzu atunci în genuchi, cuvintele lui Nadir pătrunseră adânc în 
inima sa, ca o ploaie binefăcătodre după o secetă îndelungată. El strigă: 
Oh Nadir! Primesc cele ce ai spus tu. Şi tocmai cum tatăl povăţueşte 
pe fiul iubit, Nadir învăţa pe Sibal înţelepciunea şi înţelepciunea lui Si- 
bal mări puterea lui Nadir. Viaţa lui Sibal a fost pentru ochii popo- 
rului un exemplu puternic, căci vocea fiecărei zile înălța un imn de glo- 
rie cerului, pe când pământul uită în câteva clipe norul ce s'a spulberat 
de furtună. 

Marile lucrări, ce făcuse Nadir, au fost povestite la curtea regelui, de 
care atârna acest trib învăţat de Nadir şi curtea voi să-l aibă, cum 
voieşte s'aibă tot ce e mai scump în lume. El veni la curtea regelui. 
Acolo văzu pe Zuleiman, care devenise puternic prin vitejia armelor, 
el întrecuse pe toţi răsboinici în lupte, pe toţi şefi în disciplină. Re- 
gele îi dedese să guverneze o provincie pe care o cucerise. Guver- 
nează acum în timp de pace, îi z'seră, de oarece ai câştigat-o în răs- 
boi. Dar Zuleiman nu ştia să supuie oamenii, decât în timpul cât dura 
un răsboi. Vânătorul trage urme unde-i place lui pentru a vâna, dar 
păstorul conduce turmele sale la iarba ce le place. 

Zuleiman nu chinuia poporul prin sgârcenia lui, nu'i supunea favo- 
riţilor săi şi nici nu'i silea la o lenevie ruşinoasă, din contră el voia 

ca ei să împodobească oraşele lor cu clădiri pioase, îi obliga să facă, 
în drumul călătorilor, fântâni umbrite cu palmieri, a'şi frimete copii la 
şcoală, unde puteau să se instruească. Dar fiindcă prin mijlocul de a 
avea de la ei aceste lucruri el nu întreba caracterele lor, ci numai 
pe al său, ei nu se potriveau de loc la legile lui, şi constrânse a 
se pleca, ca şi nuiaua ce copilul o face arc şi în urmă se rupe; ei 
ofensau mâna ce-i apăsa şi ascultau cu ură de el. 

— Aceşti oameni sunt răi.—zicea Zuleiman, eu seamăn între ei 
bunul rod al virtuţii şi ei îmi răsplătesc prin răutate. 

Brave Zuleiman, îi răspunse Nadir,—oamenii devin răi când nu lac 
cu plăcere munca impusă, —nu crede dar că vei putea să'i - conduci 
prin reguli contrarii la aplecările ce D-zeu le-a dăruit. Voința. omului 
este ca trăznetul ce loveşte o stâncă, stânca îl reîntoarce şi el se 
duce să lovească un. templu. 

Zuleiman voi într'o zi să silească pe un sc'av a ţine veşnic legat 
de picior lanţul cel gros. In zadar ceru ertare, Zule'man i-o refuză. Scla- 
vul atunci înfuriat, ridică lanțul şi izbeşte cu atâta putere în Zuleiman 
că îl doborâ la pământ. Nadir alergă repede şi'| găsise murind. Sin- 
gur am voit să grăbesc sfârşitul vieței, totuşi sunt mulțumit că am 
putut munci ceva în acest scurt timp. 

Oh, Zuleiman ! zise Nadir, nimic nu poate fi mare, nimic nu poate 
fi contra destinului tras de degetul celui de sus al Atotputernicului ! 
Dar el îl plânse mult, căci Zuleiman fusese puternic în muncă, dar îi 
lipsise reazimul de a putea fi ascultător. 

Nadir se duse şi în palatul lui Masur. El găsi palatul asemenea 
unui fruct copt, nutrit de un pământ prea bogat în isvoare şi um- 
broasa răcoare te poftea la lenevie. El pierea apăsăt de aerul parfu- 
mat, ne mai având nici coloare, nici viaţă. Astfel pareasă fie Masur, 
viaţa pentru el era leneşe, de oarece nu ştia s'o preţuiască, în zadar 
întreba el noutăţile plăcerilor, cupa deliciilor era plină şi nimic nu 
mai curgea din isvorul vieței. Nenorocirea atunci sosi să amenințe pe 
Masur; el o vedea ca o fantomă ce te înghiaţă de frică. Bogăţiile 
sale nu'i mai dedeau plăcere şi pentru a le păstra, el părăseşte cu 
ochii plini de lacrămi, urei unui inamic puternic, pe amicul care ce- 
ruse ajutorul său. 

Atunci Nadir eşi din palatul lui Masur zicând : 

— D-zeu a dăruit fomului munca ca şi apelor puterea curentului, 


pentru a le împedeca de a se opri. 
Roma 

CE ȚIE NU-ȚI PLACE ALTUIA NU FACE! 


SAU 


PAȘA DIN ȚARIGRAD. 
PIESA ŞCOLARA IN DOUA ATTE 


— Continuare — 
SCENA V 


Sərban (In dreapta ţine o oală cu lapte, în stânga un coş, îu care sunt nişte rarfurii 
cuțite, mămăligă, unt, şi brânză. Pune jos coşul şi oala.) 

lo +el. Pune-le, băiete, colo lângă copacul ce!a. 

Aurel. Măriei Sale stăpânului nostru îi e foame. 

Serban. (Uitându-se la grupa impestriţată şi dându-ce câţi-va paşi înapoi) Mamă 
Doamne, ce oameni ciudaţi mai sunt şi ăştia? 

Aurel. (incet) Pst! Stăpâneşteţi mirarea, băiete, aşa ceva nu-i place 
Măriei Sale, Prințului. 

Şerban. (Tot lincet.) Prinţ? Mă mir, prinții noştri nu sunt aşa! Numai 
zilele trecute am văzut pe prinţul nostru. 

Dar era om ca şi noi... 

Aurel. Da, cred şi e:, prinţul nostru a fostcu totul altfel! Dar Dumnia'u 
este un prinţ străin. (ri sopteste la ureche.) Du-te, încrucişază-ţi mânile pe 
piept şi închină-te de trei ori cât poţi de adânc în faţa lui Raşid Ciu- 
lama, paşa din Țarigrad! 

Şerban. Dar..., că eu n'am nici o nevoie să mă închin. 

Aurel. Ba da, ba da, dragul meu. Raşid Ciulama e un Domn atot- 
puternic. In ţara lui are putere nemărginită pe viaţa şi pe moartea su- 
puşilor săi, şi dacă s'o supăra de lipsa ta de cuviinţă, mă îngrozesc 
de ceeace ar putea să-ţi facă... 

Şerban. Că eu nici nu ştiu cum trebue să mă port față de astfel 
de prinț străin (la o parte) care e împodobit ca o maimuță de bâlciu. 

Mircea. (Care trebue să pronunțe cu o voce oarecum sforăitoare şi repede una după alta 
toate vorbele, cari să reprezinte limba cea străină.) Cairo, Damasc, lucatan. 

Viclor. (Se întoarce, râzând.) Bine a ieşit din încurcătură! Limba sună 
destul de străină. 

Aurel. (Lui Şerban) Vino, vino până nu-şi pierde răbdarea Raşid Ciu- 


lama. Fă tocmai ce vezi că fac şi eu. (Se duce spre Mircea, îşi încrucişază brațele 
pe piept, se inchină, de trei ori până aproape de pământ şi apucă poala halatului, pe care o 
duce cu tot respectul la;buze.) 


Șerban. (mită toate mișcările lui Aurel, cum poate mai bine, dar cam neindemânatic.) 
(apart) De-aş scăpa cât mai iute de ăştia? Unul de-ai noştri nu prea 
se simte bine în aşa tovărăşie. 

Mircea. Kamciatca, Ircuţe, Novaiazemlia ? 

Ionel. (Tine ramura cea verde ca să-şi ascundă râsul; încet, lui Victor.) Acuma do- 


vedeşte Mircea cunoştinţele lui geografice mai bine ca în clasă la 
lecţie. 


“taci, ca să nu ne trădăm. 

Viclor. (Tot incet) Vezi cât de veselă promite să fie istoria asta? Da 

Aurel. (Catre Şerban.) Atotputernicul prinţ binevoieşte a întreba ce 
ai adus acolo în coş? 

Şerban. Ei uite, este unt, mămăligă şi brânză de oaie. 

Mircea. (Lui Aurel.) Tâlmaciu ! 

Aurel. ( Lui Şerban.) Trebuie să-i tălmăcesc prinţului vorbele tale în 
limba lui. (Aparte) Nu-mi vine în minte nici un nume de oraş s'au de 
țară, sau aşa ceva. 

Mirea, (Nerăbăător.) Caraibi, Hotentoţi. 

Aurel. (Tuşeşte încet.) Hm, da—Popacatepel, Himalaia, Vesuv, Hecla, 
Islanda, Gaiser. 

Mircea. (ii Şerban.) Brinza de ovis? Fi donc ! Mamalinga ? que ce que 
ce? Vrem mângeare thé du samovar. 

Serban. (spăimântat) Ce? Vrea să mănânce var? 

Sfinte Dumnezeule, ce stomac trebuie să aibă prinţul ăsta! 

Tonel. (Incet lui Mircea.) Ascultă, Mircev, sfârşeşte odată cu comedia că 
nu-mi mai pot ţine râsul şi-mi chiorăe maţele de foame. 

Mircea. (Se răsteşte furios la Ionel.) Mecca, Medina, Maroco; sclave, sa nu 
racneşti ? 

Ionel. (incet şi supărat lui Victor:) Ei, acuma se trece cu gluma. Nuse cuvine 
să fie aşa de mojic. 

Victor (A scos pe furiș o sticluță din geanta sa de tinichea, încet.) Uite lonele, na 
o înghiţitură de vin şi nu ne strica jocul ăsta, care îmi face atâta haz, 

lonel. (Bea, pe când face necontenit vânt cu stânga deasupra capului lui Mircea.) A, 
pa r'că-ţi dă putere. (Dă lui Victor sticla înapoi; acesta se uită la ca liniştit şi apoi 
o întoarce cu gura în jos.) š 

Viclor. (Ràzâna, “aparte) N'a mai rămas nici o picătură! In sfârşit, doar 
de nu ne-ar mai strica jocul. 

Aurel. (lui Şerban.) Am să întreb acuma dacă atotputernicul se învo- 
eşte ca noi, servitorii lui smeriţi, să luăm ceva din ceeace ai adus, 
dacă fireşte D-sale nu i-o place o astfel de mâncare. la seama cum 
am să-i zic pe turceşte. 

Victor. (Ràzând a parte.) Un fel destul de viclean de a-i spune lui Mir- 
cea ceea-ce el are de gând să spue singur cu potopul lui de cuvinte. 

Aurel.  (Incrucişând din nou mânile pe piept şi punând un genuchiu la pământ în faţa 
lui Mircea.) Ebro, Minho, Duro, Tajo... 

Mireca,. (Făcână o mișcare ca şi cum sar invoi.) Guadiana, Guadalquivir. 

Aurel. (imclinându-se din nou.) Segovia, Saragosa, Quadalaiara, Alhambra, 
(sculându-se lui Şerban) Atotputernicul stăpân a ascultat în îndurarea sa 
ruga mea. Du-te şi pune pe masă ceeace ai adus, iar noi ne vom des- 
făta mai apoi. 

Ionel. (Lui Victor.) In sfârşit am ajuns şi aicea. 

Şerban. (Lui Aurel.) la ascultă, domnule, ăla (arătâna pe Ionel} de colo 
vorbeşte tot aşa de bine româneşte ca şi D-ta şi ca mine! 

Aurel. Cam incurcat.) Hm, da, negreşit, vorbeşte destul de binişor! E 
cam de mult în România şi sclavul ăla se pare că învăţă uşor limbi 
străine. Se pare că asta e lucru obicinuit la turci! 

Șerban. (Scoate ce are in coş şi pune pe masă; aparte) Fi, dacă mai e şi ăsta 
turc, atunci nici eu nu sunt băiat de ` , 

Aurel incet ini Mircea.) Dacă-ţi joci rolul cum ai apucat-o, nu o să 
mănânci nimic; cel mult niscaiva var stins. 

Mircea. (De asemenea încet) O să am eu grije de mine, nute nelinişti 
tu din pricina mea. 

Tonel, (Pune ramura la o parte şi se apropie de masă, frecându-şi ticnit mânile.) Ei, 
asta-ți face poftă mâncare. 

Mircea. Estramadura, Baiadoz e Granada! Inapoi sclave! (î3 | scoate 
pistolul şi ținteşte spre Ionel.) Davalagiri, Chimborasso. 

Șerban. (Inspăimântat.) Sfinte Pantilimoane a turbat? Te-apucă groaza 


uitându-te la el. 
lonel. (Si-a vârât inte în gură o bucată de pâne şi se aşează earăşi la locul lul la spa- 


tele lui Mircea, dar cu mut:å furioasă. A parte.) Sunt sătul de nebunia asta. Proa- 
stă plăcere, dacă e vorba să stai flămând! 

Mircea. (Pace semn lui Aurel şi Victor, că pot să guste din mâncarea care o aveau 
în față.) 

Aurel şi Victor. (Işi încrucişază mânile pe piept, se închină în fața lui Mircea și 
apoi se aşeză la masă, unde mănâncă după roftă şi vorbesc și 1âd între ei pe furiș.) 

Mircea. (văcână Imi Serban semn'să se apropie-) Borneo, lava, Sumatra. 

Şerban. (Aparte.) Ei, cine să mai înţeleagă şi asta! Ce vrea cu mine? 
(se uită întrebător căutând la Aurel, care prin semne îi dă să înţeleagă să se închine şi să 
vită ear la Aurel.) 


A fost bine aşa? 
Aurel. (Aprobă cn capul și continuă să mănânce.) 


Mircea. Auzit creşti aici frumos floare şi minunat, care face batrân 
un suta de ani. 

Serban. (râzând) Bine ar fi dacă ar trăi omul o sută de ani. 

Mircea. (Aparte.) Băiatul ăsta nu-i aşa de prost, după cum ar părea, 
trebuie să ne păzim de el, ca să nu ne descopere şi să-şi bată joc de 
noi. ( tare. ) Nişninovgorod! Trebui are la mine asta flor fumos ! (aratăin 
eulisă. ) Colo sus creşti. Allons, paşol; Sclave adu flor minunata. 

Serban. Aia de sus? Buruiana cea galbenă? 

Mircea. (Dă atirmativ din cap.) 

Serban. Ei, da“asta'i măturică sadea. Cât despre mine unul, am să'i 
aduc un braţ. Nu'mi e mie că am să mă ostenesc. (ese) 

Ionel, (aruncă degrabă ramura?sa şi se aşază cu Aurel şi cu Victor la masă.) Tre- 
bue să profit de ocazie. (mănâncă foarte cu grabă.) 

Mircea, (sa apropiat şi el de masă şi primeşte cu recunoştinţă bucata de pâne cu unt 
pe care i-a întins'o Aurel; mestecând-o. Ei bine, cum îmi joc rolul ? 

Aurel. Până acum destul de bine. Dar nam ajuns la sfârşit. 

Victor. Care e posibil să fie tragic, căci dacă băiatul ăla observă 
că ne batem joc de dânsul atunci păţim ruşine. SE 

Mircea, Ba vă dau cuvântul meu că nu va observa nimic. 

Aurel. Repede, fuga, la loc ! Se întoarce flăcăul ! 

Mircea şi Tonel. (aruncă iute încă 10o îmbucătură în gură şişi iau poziţiile de mai 


nainte. ) 4 
Serban. (cu un buchet de fiori galbene, pe care le pu:e la piciorul lui Mircea.) Uite 

buruienele. O 'sută de ani de bună samă n'au să ajungă florile astea 

pentru ceaiul d-tale. Dar bunul D-zeu face să crească altele în fie 


care vară, | 

Mircea. Kiusiu, Formosa, Havari. Acum duci acasă, faci scaun 
cu mâne. 


Serban. (râzând.) O, asta ştiu (ini Ionel.) Vino'ncoace sclave ! 
Tonel, (se uită cu dispreț la el, peste umăr ; încet.) Dobitocule ! 
Serban. (apucă cu mâna dreaptă brațul său stâng.) 


Ionel. (tace acelaş lucru în acelaş timp. Apoi se apropie amândoi. Mâna stângă alui 
Şerban apucă braţul drept al Imi Tonel şi măna stângă a lui Ionel braţul drept al lui Şerban.) 

Mircea. (se aşeză pe scaunul format de minile lui Şerban şi Ionel, îşi trece braţele 
pe după gâtul lor şi strigă pe când e dus repede după scenă, ridicându-şi turbanul în aer.) 
Bab el Mandeb, Zanzibar, Madagascar ! (Es câte şi trei.) 


SCENA VI 


Victor. (uitându-se râzánd în urma lor.) Mă mir numai dacă vocabularul 
lui turcesc va mai ţine mult. 


Aurel. (Deasemenea râzând.) Nu mi-aşi fi închipuit nici odată că Mir- 
cea e aşa de escelent geograf. Pronunţia cuvintelor a păstrat-o bine, 
trebue să'l apucăm odată să vedem dacă e în stare să spuie locul şi 
însemnătatea fie căruia. 

Victor. (ridică florile galbene de jos.) Nu trebue să lăsăm florile astea 
minunate aşa dispreţuite aici. Ha, ha, ha! Rasid Paşa cu cele trei 


pene de bătlan, o să ne facă să râdem încă multă vreme de aci 
înainte. (Es amândoi) 


(Cortina cade) 


(Va urma) Aurelia Cochinescu. 


Scurte si mărunte 


Henric al IV-lea, făcea pregătiri pentru o mare expediţie. Nimen 
nu cunoştea secretul prinţului şi fie care îşi făcea fel de fel de pre- 
supuneri. 

Un curtean, mai îndrăsneţ ca ceilalţi, se încumetă să întrebe pe 
rege. 

e Eşti D-ta în stare să păstrezi un secret ? îl întrebă regele. 

— Cum nu! răspunse curteanul, aş vrea mai bine să mă tae, decât 
să scot o vorbă. 

— Foarte bine ! zise Henric, tocmai aşa sunt şi eu ; iată pentrucă 
nu v'am spus nimic. 


Uu Scoţian şi un Irlandez, soldaţi în acelaş regiment, făgăduisere 
în dimineaţa unei bătălii, să se ajute în caz de nenorocire. 

In toiul luptei, Scoţianul căruia o ghiulea îi rupse piciorul chemă 
pe prietenul său. Irlandezul îi veni în ajutor şi îl sui pe umerii săi; 
dar, în clipa când să ajungă la ambulanţă o altă ghiulea veni şi luă 

capul sărmanului scoțian. Irlandezul îşi continuă, înainte drumul său. 
Un doctor care'l întâlni în cale îl întrebă că unde se duce. 
— Mă duc să pansez pe prietenul meu, răspunse soldatul. 
- Da, bine omule, nu vezi că'i fără cap? 
- Fără cap ? Vezi D-ta ce mincinos... el mi-a spus că nu'i rănit 
de cât la picior! 
* 

După înfrângerea Perşilor, Dariu oferi marelui Alexandru 10.000 de 
talanți. Alexandru se sfătui pentru aceasta cu prietenii săi. 

Unul dintre ei, Parmeniu, îşi dădu părerea: «Dacă aş fi Alexandru 
aşi primi această propunere». Dar Alexandru îi răspunse: “Tot aşa 
aş face şi eu, dacă aş fi Parmeniu». 

Gh. Brănescu 


Steagul închipue icoana, care aduce aminte oşteanului datoria de 
a-şi jertfi viaţa pentru Patrie. In cele trei culori — roş, galben şi al- 
bastru — ale steagului, se oglindeşte dragostea, statornicia şi nădejdea 
Românului. 

* 

Pe steag jură flăcăii oşteni credinţă Regelui şi Ţărei. Pe steag sunt 
scrise scumpele vorbe ale Regelui nostru: Nimic fără Dumnezeu. De 
aceea ori de câte ori vedem steagul, să ne descoperim înaintea lui, fiind 
un prilej de a ne gândi la Dumnezeu şi la dragostea de Patrie. 


* 


Cea mai producătoare muncă românească, care îşi scoate şi chel- 
tuelile şi dobânda banilor, este drumul de fer curat românesc. Avem 
3180 kilometri de cale ferată, care produce un venit anual de 80 mi- 
lioane lei. Din venit se hrănesc 15.000 slujbaşi şi lucrători şi se mai 
varsă în casa Statului aproape 40 milioane lei pe an. 


Ca să fiţi satisfăcută vă publicăm strofele trimise ca să vedeţi cum se prezintă 


tipărite. 


I 
Ce timpuri de mărire, 
Sub Mircea și Stefan, 
Avut-a țara noastră, 
Si al ei pământean. 

lI 
Erau strămoșii noştrii 
Voinici şi iubitori 
De ţară, neam şi limbă 
Si aprigi luptători. 

II 
Ei au luptat cu cinste 
S'ndărăt nu s'au dat 
Păstrând intreg pământul 
Cu-al lor sânge scăldat. 


IV 
Au pătimit sărmanii 
Si-au devenit eroi, 
De aceea deci se cade 
Ca să-i slăvim şi noi 
V 
Si dacă țara noastră 
Astăzi sa înălţat, 
Numai pe temelia-i 
Solidă s'a bazat. 
VI 
Căci dacă temelia 
Nu ar fi fost tare 
In van noi toţi urmașii 
Voiam prosperare ! 
Niculina Călinescu 

Aritmosrii 
Îi 34 33 A O localitate în Asia 
e E AI: BRE ai AIE: Necesar ori cărei ţări | 
5 103 6. O beutură spirtoasă 
10. 8. 5. 3.4.8. 10...  Strâmtoare din Europa 


11. 3. 12. 5. 3. 13. 10. 5. Peninsulă în America, 
Iniţialele, de sus în jos, dau numele unui rege din Europa. Finalele 
de jos în sus dau numele unui oraş din România. 


Elvira și Athena Pascu — Craiova 


Deslegarea în număr viitor. 


Deslegări 


Problema I dela pag. 328. Primul termin de plată este după 5'/, luni. 

Problema II dela pag. 328. Fiecare unghiu în jurul punctului şi de 
o parte a liniei este de 45°. | 

Aritmogriful dela pag. 328. Islanda, Rusia. India. Napoleon, Anglia.— 
Irina. 


Deslegări primite 


Problema I, II și Aritmogriful Aurora şi Eugenia losit Scurtu. D. 
Văleanu—Dobreni. 


Numai Aritmogriful. Dumitrescu S: Gh. Rizescu Hariton. Fluture Mih. 
Popescu Emilian. Popescu A. Gh. Badea Const. Georgescu Petre. Do- 
brescu Simion. Scorţeanu Alex. Bărbulescu Mih. Şerbănescu Cr. Pe- 
trescu H. Const. Smeureanu Al. lonescu Petre. Nicolescu Gh. Işlicaru 
Victor. Papadopol D. Micşunescu Al. Dumitru Marin, Dumitrescu Dum. 
Popescu Marin. Popescu D. Gh. Lianu loan. 


Poşta Redacţiei 


Cu numărul viitor se încheie anul al 7-lea al revistei 
noastre. 

Rugăm cu toată insistența pe abonaţii, cari nu și-au fä- 
cut datoria și de cari sunt cam mulți tineri, să ne trimită 
cu întâia poștă abonamentul. Asemenea și pe cei cari au pri- 
mit volumele complecte și cari nu și-au împlinit angajamentul. 


Revista AMICUL TINERIMEI începe de la 1 Aprilie a. c. al$ap- p- 
telea an al existenței sale. : 


Tot ce priveşte abonamentele, corespondența, "articolele, deslegările 
etc. se vor adresa „Redacţiei Amicului Tinerimei, Bucureşti Strada 


Romană No. 12. 


Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 


Direcţiunea AMICULUI TINERIMEI roagă pe toţi iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


Manuscrisele trimise spre publicare, să se scrie pe o pagină, lă- 
sând loc gol la dreapta, ca de vro două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă în lăuntrul 'Țărei Româ- 
neşti 5 bani de fie-care 50 grame, iar din celelalte ţări locuite de 
Români precum şi din Streinătate câte. 10 bani 50 grame. Dacă 
pentru mai multă încredere, vrei să recomandezi manuscrisul, pen: 
tru «recomandare» se plăteşte deosebit 24 bani, de ori unde. 


La Redacţia AMICULUI 'TINERIMEI se găsesc de vânzare exem- 
plare complecte şi legate, anii II, III şi IV cu Lei 4; anii V şi VI 
cu Lei 5. i 


Tinerilor ! Răspåndiți revista voastră cât puteți mai 

APARE DE 2 ORI PE LUNĂ SUB DIRECŢIA 
D-lui 1. MOISIL.— București 


Basmul llenii 

In vremi bătrâne, vechi, cari au trecut de mult, văcuia odată un 
Impărat viteaz, neînvins, dar crunt şi veşnic posomorât. De zâmbit 
nu zâmbise nimănui, iar cuvânt mângâios nu rostise de când era. De 
la o vreme însă, de când îi dărui Dumnezeu trei fete, ca trei zâne, 
par'că se mai însenină impăratul, porni măi rar la război, şi tot mai 
des întindea masă mare, ca să ospăteze pe toţi curtenii, aşa cum se 
cădea să facă un Domnitor mare şi bogat. 

Odoare mai de preţ ca fetele ei n'avea Impărăteasa, de ar fi cău- 
tat visteria ţării până'n fund şi Impăratul le iubea cum ţi-ai iubi lu- 
miniie ochilor. Un gând îl înspăimânta însă zi şi noapte. Il îngrijiau 
cuvinte auzite în vis. Un vis. — Ce-i un vis? — O spumă uşoară, o 
năzărire ce-ţi vine în puterea nopţii, îţi fură mintea şi te farmecă. Se 
naşte, cum se naşte spuma mării pe un val, spumă de argint, care 
luceşte o clipă numai, străpunsă de razele soarelui, apoi se şterge, 
ca şi cum n'ar mai fi fost. Dar Impăratulului nu i se ştergea din minte 
ce auzise şi ce văzuse. In noaptea când îi se născuseră copilele îi se 
păru, că aude glasul ursitoarelor rostind soarta domniţelor în lume. 
Deschise ochii şi le văzu. Erau trei. Toate trei tinere, frumoase, bă- 
lane. O lumină lină plutia împrejurul lor, şi valuri lungi trandafirii le 
acopereau din creştet până'n pământ. In cosiţe împletiseră trandafiri 
şi viorele. Impăratul mai, mai să adoarmă din nou de atâta miros dulce, 

cât răspândiseră ursitorile prin încăperile palatului. Dar grija de no- 
rocul copilelor lui. îl ținu treaz. Se apropiară de leagănul celor două 
suror! mai întâi născute şi prinseră a depăna fir neted de argint. 

«Să fie frumoase» grăi una. 

«Cu părul ca pana corbului.» 

«Cu ochii ca murele.» 

«Şi înțelepte.» 

«Şi ascultătoare.» 

«Să fie harnice ca albina.» 

«Şi vesele ca rândunica.» 

«Să aibă dragoste de aur şi găteli.» 

«Să fie mulţumite cu traiul lor.» 

«De or ajunge douăzeci de ani să se mărite cu Impărați vestiți.» 

“lar de nu, rea soartă să aibă.» Au rupt firele de argint. 

Sărutară fite-şi care pe copila cea mai mică. 

«Să fie frumoasă» şopti cea d'întâi. 

«Şi dreaptă» spuse a doua. 

«Şi bună» grăi a treia. 

«Şi înţeleaptă.» 

«Să-i fie părul ca un tort de aur; s'o învălue ca o manta de fir 
strălucitor, să fie luminos ca razele soarelui. » 

«Ca două viorele înflorite în zori de zi să-i fie ochii. Cine i-o vedea 
să nu-i mai uite, şi cine s'o oglindi mai mult în ei să-i îndrăgească 
pân'la moarte.» i 

«Două răsuri fragede să-i înflorească în obraji, şi un boboc de 
trandafir să-i fie gura.» 

«Floarea crinului şi fața ei deopotrivă de albe.» 

«Să aibă un glas dulce ca o desmierdare.» 

«Şi un surâs vrăjit.» 

«Şi un mers uşor de zână.» 

«Să-i fie dragi florile şi lunca şi pădurea şi râuleţul limpede şi 
cântecul păsărelelor şi zborul fluturilor şi boarea dimineţii.» 

«Să-i fie mirele un cântăreţ neîntrecut, frumos, deştept, bun, dar sărac. 

«Când i-o veni timpul de iubit, s'o apuce dorul de pribegie.» 

«Să fugă în lume cu alesul ei.» 

«Să rătăcească cu el prin codru, prin crâng, prin câmpie.» 

«Dar să se iubească.» 

«Să facă mult bine tuturor.» 

«Şi să fie fericiţi.» 

Ursitorile rupseră şi firu! ăsta, fir lung de aur curat. 

Impăratul se topia de grijă. De-or ajunge douăzeci de ani să fie 
Impărătese vestite, iar de nu, rea soartă să aibă şi Ileana, cea mai 
mică, cea mai dragă din toate, să fugă în lume cu un pierde-vară, un 
„cântăreţ din strune ! Fie ele şi de aur, tot căntăreţ uşor la minte rămâne. 

Atunci departe, departe, tocmai la hotarul împărăţii lui, clădi Impă- 
ratul Galben un palat mare şi întunecos, îl înconjură cu ziduri de a- 
ramă nalte, şi acolo îşi închise el podoabele vieţii, cele trei fete 
mândre. Vida ir dt ; Pa Crt 

Frumoase erau ele toate, dar cu cea mai mică n'avea nici una ase- 

mănare. Era albă şi luminoasă ca o zi cu soare, pe când celelalte 
două erau oacheşe ca seara, dar reci la inimă, tot ca şi tatăl lor. 

__ Pânăn nori îşi înălță palatul turlele sure şi se încruntă la soare, 
având drept cunună sclipitoare zidurile lucii de aramă. 

Pasămi-te Impăratul, văzându-şi fetele atât de minunate, se temu ca 
nu cumva să se împlinească cele spuse de ursitoarele din vis, sau să 
i-le răpească vrun hătru de zmeu, iar el mai bine le-ar fi dat impă- 
răția toată decât fetele lui. Şi le închise acolo, {inându-le zi şi noapte 
subt cea mai straşnică pază că, de, multe rele sunt pe lume. 

Lumina zilei, şi nici măcar luna, nu le zăria chipurile dalbe. 

in schimb însă lmpăratul adunase tot ce poate fi mai scump şi mai 
frumos în castelul copilelor. Toate încăperile erau îmbrăcate numai în 
mătăsuri şi catifele, aurăriile şi argintăriile cele mai bogate se găsiau 
acolo şi nestiimatele cele mai preţioase. 

De dimineaţă până'n seară răsuna castelul de muzică veselă şi cân- 
tau strunele de aur singure, fiindcă pe toţi cântăreții îi alungase îm- 
păratul din ţările lui. N'avea nimeni voe să afingă strune de chitară 
sau de harpă. Fete de boeri mari, tot una şi una de înțelepte, le ți- 
neau domniţelor de urât. Slujitori nenumărați şi roabe frumoase, de 
prin ţări străine le ascultau poruncile. - Surorile cele mari se jucau, 
cântau, povesteau, câteodată torceau fire de argint alb şi luciu, altă 
dată ţeseau haine de mătase subţire, sau depănau borangic moale, 
sau coseau la gherghef fel de fel de flori şi lucruri minunate. Erau 
mulţumite cu traiul lor, erau mereu voioase şi nu doriau de loc lumea. 
Podoabe strălucitoare aveau îndeajuns, aur şi mătăsuri frumoase, 
rochi şi blănuri scumpe, altceva nu mai voiau. 

Dar cea mai mică par'că nici nu le era soră. 

Tot singură sta şi tot pe gânduri. Altă viaţă visă ea, mai dulce şi 
mai plăcută. O porumbiţă  măeastră venia în fiecare seară în iatacul 
fetii de Impărat şi-i povestea, câte în lume şi în soare, despre minu- 
năţiile, ce se găsesc dincolo de zidurile de aramă. 

«Aşi vrea să văd şi eu fluturi şi flori, soare şi cer albastru, să 
aud şi eu cum şoptesc izvoarele,» suspină domniţa. «Ce frumos tre- 
buie să fie acolo, dacă e aşa cum îmi spui tu. La ce-mi folosesc bo- 
gățiile mele, grămezile de aur, hainele cusute în fireturi, cununele de 
pietre scumpe? Eu doresc altceva! Ce bine era, când eram mititică şi 
mă jucam, prin crâng şi prin livezi, cu surioarele mele; acolo era lu- 
mină şi veselie.» Şi plângea, şi se prăpădia văzând cu ochii. Cosiţa 
bălăioară nu şi-o mai împletea cu şiraguri de mărgean, la gât nu mai 
purta colane de mărgăritare albe, haine frumoase nu mai îmbrăca şi 
de cântat nu mai cânta. Veşnic îi înotau ochii albaştri în lacrămi şi 
mânile îi ajunseseră străvezii. Surorile ei râdeau de dorul ce-o Ppp 
case; n'o puteau înțelege. 

Intro zi, pe când plângea de dorul lumii, lacrămi mari, rctunde, îi 
picurară din ochi şi-i alunecară una câte una în poală. Şi fite ce la- 
crămă se prefăcea pe loc în câte-o boabă mare şi frumoasă de măr- 
'găritar. Domnița se gândi cât-colo, şi prinse a suspina: “Doamne, 

- Doamne, n'am eu destule mărgăritare? Mărgăritarele sunt reci, sunt 
mute, nu-mi alină dorul.» Alte lacrămi îi căzură în poală. dar astea 

se schimbară în floricele plăpânde, albe, cu un miros dulce, O tulpină 
subțirică crescu ca prin farmec şi gingaşele floricele rotunde se alipi- 
ră de ea ca nişte clopoței de zăpadă. lleana nu mai putea de bucurie, 
le surâdea printre lacrămi şi le strângea la sân. «Să vă chieme lăcră- 
mioare!» le şopii ea. Şi de atunci, de câte ori plângea domnița, se în- 
mülțiau lăcrămioareie parfumate, aşa că în curând se umplu iatacul ei 
numai de flori şi de miros dulce. Pasămite că multe lacrămi mai vărsă 
fata de Impărat. 

Surorile, văzând cum se prăpădeşte pe zi ce merge, trimiseră în 
grabă sol la Impăratul. 

Odată, nu trecu mult timp, trei lovituri puternice răsunară în poarta 
de aramă. Zidurile vuiră cu un freamăt surd, cântecile, râsetele amu- 
țiră. «Vine Impăratul» —şoptiau slugile spăimântate, alergând de colo 
până colo. Poarta se deschise în laturi şi curtea se umplu cu oşteni 
înzăuuţi. Impăratul descălică de pe armăsarul lui negru ca iadul, păşi 
pragul de d'amant şi intră în castel. Pe rând veniră câteşi trele fetele 
să-i sărute dreapta. 

Cu o privire mândră, dar ceva mai îndulcită, căută Impăratul la ele. 

«Frumoase fete am şi harnice şi înțelepte!» spuse el către însoțitorii lui. 

«Aşa-i Impărate, norocile-ar Dumnezeu!» glăsuiră curtenii. 

«Dar tu,» întrebă el pe cea maimică «ce ai de te-ai prăpădit aşa?» 

Unde sunt giuvaerurile tale, de ce nu ţi-ai împodobit părul ca su- 
rorile tale, de ce nu porţi şi tu haine, cum se cuvine unei domniţe?» 

“Tatăl»—gemu copila, căzând în genunchi, —«mi-e dor de lume, ia-mă 
cu tine!» «Nu se poate»— răspunse mâhnit Impăratul «cere-mi orice, 
dar asta nu.» “Spune vrei colane strălucitoare, ca razele soarelui, vrei 
cingătoare, lucrate în împărăţia zânelor, vrei roabe negre din ţara soa- 
relui, vrei roabe din ţara frigului cu păr de aur, cu ochi senini ca 
bolta cerească, vrei văluri străvezii şi aurite, ca norii răsăritului, vrei 
soaţe noi, vrei cărţi scrise de vrăjitori şi de înţelepţi? Copila mea, 
te văd prea amărâtă, cere-mi orice, dar în lume nu te poţi întoarce, 
decât atunci când vru! fecior de Impărat te va alege de soţie.» Dom- 
niţa dădu din cap. “«la-mă cu tine în lume, atâta vreau.» 

“Ascultă lleană, ştii că-mi eşti dragă, de vrei poţi să-ţi dăruesc o 
oglindă vrăjită, în care poţi vedea după dorinţă, tot ce se petrece în 
lume. La lume însă nu te mai gândi.» 

larăşi spuse nu domniţa. Atunci, fără s'o mai bage în seamă, Impă- 
ratul păşi în odaia de alături, unde masă lungă îl aştepta pe el şi pe 
boerii săi. Ileana rămase jos pe covor plângând. 

De teama Impăratului nu îndrăzni nimeni să se apropie de ea, ni- 
meni să-i vorbească. 

Dar dintr'un colţ nişte strune nevăzute prinseră a îngâna un cântec 
lin şi duios. Strunele însă nu cântau singure, le atingea parcă o mână 
măeastră, căci sunau prea frumos, şi un glas dulce începu să spue 
încetişor de tot de dor şi de lume. Domnița plânse şi mai cu foc, şi 
plânse atât de mult şi vărsă atâtea lacrămi, încât fără să bage de 
seamă, se trezi ascunsă supt un belşug de lăcrămioare albe. Cântă- 
reţul tainic o zări însă şi ieşi din colţişorul, unde cântase ca în vis. 
Era Florinel, un drăguţ de copil de casă al Impăratului. Un cântăreţ ne- 

întrecut, frumos, destept şi bun la suflet. Fără ştirea nimănui învățase 
să zică din strune, şi nu spunea de cât ce avea în inimă şi ce simțea 
în suflet. 

Incetinel, cântărețul cu păr bălan, se apropie de copila Impăratului 
Galben, o ridică în braţe, o sărută pe frunte, şi-i spuse: «Hai ş'om 
pleca domniță, hai ş'om pleca în lume, numai plânge şi vin cu mine.» 

Domnița căută lung în ochii lui, ceti în ei atâta bunătate şi atâtea 
visuri, încât îi întinse mâna şi zâmbind fericită plecă cu el în lume. 

De trei ori vui poarta a pustiu. 

Ca vijelia se sculă Impăratul de la masă, puse mâna pe suliță şi 
se repezi nebun din palat; ostaşi, boeri. slujitori îl urmară. Doar cele 
două domniţe şi roabele lor înlemniră de spaimă. 

Mână'n mână îşi aşteptau surâzători moartea lleana şi Florin. Impă- 
ratul zvârli sulița după ei. 

Suliţa rămase plutind prin văzduh. Impăratul, curteni, oşteni, slugi, 
domniţe, toţi şi tot castelul rămase neclintit. li împietrise o zână. 

Vine un nor, mai vine altul, şi încă unul ş'apoi, mânaţi de un vânt 
uşurel seînălţară norii până n slavă, ducând cu ei întreg castelul împietrit. 

leana şi Florin pribegeau împreună. 

Şi erau fericiţi, fiindcă ursitorile depănaseră fir de aur luciu şi fiind- 
că fericirea găsise locaş în sufletele lor curate. 

Lăcrămioare creşteau pe unde mergea domniţa, izvorul îşi limpezea 
unda, numai ca să-şi moaie ea buzele în apa lui, lacul îi mângâia pi- 
cioarele cu valurile lui şi nuferi albi pluteau sus spre țărm, ca să-i 
poată culege. Fluturii zburau cu drag împrejurul ei, păsările îi cântau 
în cale, vântul foşnia prin trestii cu glas tainic. Ei rătăciau împreună 
prin codrii nepătrunşi şi atunci, rar de tot, doar ici—colo îi săruta, vr'o 
rază şăgalnică de soare. Şi când ieşeau la câmp întins vesel Florin 
cânta din strune şi din gură. Cânta atât de frumos încât Ileana aci 
plângea, aci râdea. 

Florin o întreba adesea: «“Domniţo, nu-ţi pare ţie rău de castelul 
tatălui tău şi de bogăţia pe care ai părăsit-o ?» 

Işi ridica genele lungi de aur Domnița şi căuta cu drag la el. «Mai 
catifelat e muşchiul verde, decât cel mai scump covor din iatacurile 
mele, mai moale e fânul livezii, de cât orice divan, mai prietenoase 
florile, de cât şiragurile de smaralde şi boabele de mărgăritar, mai 
dulce sună cântecul tău, decât murmurele strunelor de aur din castel. 
Ele cântau singure, nu le atingea mână de om şi nu venea din inimă 
viersul lor. Acolo nu mă încălzia nici o dragoste, naveam nici un 
prieten.» 

Dar vezi că Florin era şi el fecior de Impărat, care plecase în lu- 
me, numai de dragul pribegiei. Când intră în Impărăţia lui tată-său cu 
Ileana îl primiră toţi cu strălucit alai şi se făcu nuntă mare, de se duse 
vestea în lumea întreagă. 


Ileana Mărgărint 

Povestea unei picături de apă 


Din sânul mării celei adânci şi întinse săltau, în lumina cea 
limpede a soarelui, mii şi mii de picături, ca şi copilaşii la 
sânul mamei lor. Unul din nenumărați copii ai mării, era cel 
mai Sburdalnic şi voia să saie cât mai sus, dar îndată cădea 
din nou la sânul mamei sale, ca şi ceilalţi îrați ai săi. Câte 
odată se anina de spinarea vr'unui delfin, cu gândul că va 
putea sări mai sus, dar nici odată nu i se împlinea gândul. 
Când privea spre cerul cel senin, pe care se plimba lu- 
minosul şi strălucitul soare, atunci îl apuca o dorinţă nebună 
să sară sus în aer, pân'la nori, dar văzând că ori ce în- 
cercare era zadarnică se rugă micul strop, de mândiul soare 
să'l| iea şi pe el în călătorie . înprejurul lumii. Cerescului 
soare îi plăcu îndrăsneţul curaj al picăturii de apă şi trimi- 
țând una din razele sale, care să ia picătura, îndeplini astfel 
dorința ei. Fu luată repede şi, după o urcare ameţitoare, 
ajunse întrun curent de aer şi se lăsă dusă departe pe da- 
supra mării. Uitându-se în jos i se arătă o lume cu totul nouă : 
livezi şi crânguri, câmpii cu holde, păduri şi copaci uriaşi, 
dealuri şi munţi, sate şi oraşe. lci ara un ţăran cu un plug 
cu patru boi, colo, dasupra prăpăstiei, se'nvârtea un vultur. 
Inchise ochii ş'adormi. | se păru, că se află iarăşi la sânul 
“mamei sale şi deodată se rostogoli spre mare, dar visul se 
sfârşi. Soarele părăsise cerul şi acum se scufunda în mare, de unde 
începuse dimineaţa călătoria sa. Atunci picăturii nui se mai păru 
atât de plăcut în aerul, care se răcea din ce în ce mai tare. Se 
hotărâ să se lase pe pământ şi îndată începu să se sco- 
boare cu o iuțeală ameţitoare spre dânsul şi se opri pe un 
măceş. Un mugure, înflorit pe jumătate, îşi deschise priete- 
neşte uşa şi primi înăuntru pe micul sburdalnic. Dimineaţa, 
când se crăpă de ziuă şi când la răsărit cerul se înroşia, 
picătura veselă şi sprintenă privi bucuroasă de pe patul său 
mirositor răsăritul soarelui. Când soarele se ivi iarăşi maes- 
tos pe bolta cerească, fața ei străluci de bucurie şi zise: 

— <Lasă-mă să călătoresc cu tine, departe, departe pe 
acest pământ!» 

Soarele îi ascultă ruga sa şi trimise una din razele sale, 
care luând picătura o ridică iarăşi în înălțimele cerului şi că- 
lători departe, departe pe cerul cel albastru. Călători o bună 
parte din acea zi călduroasă de vară, dar puterile începură 

s'o părăsească. Voi să se scoboare, dar n'avu pe ce, căci 
în drumul său nu găsi nici un fir de iarbă, nici un trandafir, 
ci cât vedeai cu ochii era numai o mare de nisip. Nu mai putea 
de ost=neală. Atunci mândrul soare, văzând'o în acest hal, 
avu milă de ea şi îi trimise un vânt răcoros, care-o duse 
întrun nor negru, cu care fu mânat departe, întrun ţinut lo- 
cuit de oameni şi deodată se văzu căzând pe pământ în 
formă de apă. Oamenii ziceau : <Plouă». 

Micul nostru viteaz, împreună cu mai mulţi tovarăşi d'ai 
săi, care se găseau în nor, căzu pe un munte, dar sprinteni 
şi veseli se rostogoliră pe o pantă prăpăstioasă, şi armata 
cea mare de picături se adunară earăşi la un loc spume- 
goasă şi, ajungând la o s'âncă colţuroasă şi ascuţită, o săriră 
unul după altul, săltând în sus de bucurie şi chiuind. Oame- 
nii ziceau: “lată un pârâu de munte ; iată l ce mânios se 
năpusteşte peste stâncă în fundul prăpăstiei adânci». Şi stri- 
gătele lor pline de bucurie erau mugetele pârâului. 

Mergeau tot înainte, tot la vale, şi deodată auziră un sgo- 
mot. Cum erau aproape de locul, unde s'auzea  sgomotul, 
săriră înainte şi zăriră două pietre mari, care  se'nvârteau. 
Alături se aflau câţiva măgari, ce stăteau încărcaţi cu saci, 
aduşi de un om mai înțelept de cât dobitoacele, ca să mă- 
cine grâul. La spatele caset se învârtea o roată de lemn, 
jără'ncetare, peste care trecea vâjiind pârâul. Era o moară ! 

In lăuntrul ei erau pietrele cele mari, ce se'nvârteau re- 
pepe ca'n sbor. Erau petreie. de moară, care lucrau cu sâr- 
guinţă, ca să preiacă grăunţele în făină aibă. 

Cine altul, dacă nu acest mic strop, împreună cu cele câ- 
teva sumedenii de îrăţiori, ar li putut mişca roţile cele grele?! 
Săriră mai departe veseli şi alunecară fără să li se fi întâm- 
plat vrun rău. În drumul lor deteră peste un eleşteu. Aci 
găsiră fel de fel de vietăţi, mulţi din frații lui pieriră înghi- 
titi de aceste animale de apă, dar el scăpă ca printr'o mi- 
nune. O femee îl luă împreună cu câțiva îrăţiori de-zi săi 
într'o stropitoare şi cu ea stropi pânza cea albă, ce sta în- 
tinsă, la lumina soarelui, lângă iaz. Soarele îi luă din nou 
cu el şi trimise o parte în Marea neagră, iar pe el şi pe 
ceilalţi îrăţiori îi trimise în înălțimile Carpaţilor. Când, o- 
bosită şi sătulă de drum, picătura sosi pe cerul rec ros, su- 
îlă un vânt aspru şi geros. Picăturile se adunară una lângă 
alta, ca să se'ncălzească. Atunci se'ntâmplă o minune. Fie 

care picătură se transformă îitr'o stea aibă, argintie şi după 
câtăva vreme se lăsară pe pământ. Oamenii ziceau atunci : 
«Ninge». 

M'cul viteaz şi câțiva din frați săi, căzură pe un ogor şi! 
albiră cu haina lor argintie, ce sclipea la lumina lunei, şi care 
era ca adăpost coatra frigului celui mare, pentru grăunțele 
ce încolțiau. De mult îi părăsise soarele, care, abia după ce 
se ivi din nou pe cer, din călătoria sa cea lungă, îi schimbă 
iarăşi precum fuseseră și ei aiergară iară la un loc, la su- 
nete!e trâmbiței micului viteaz. lẹ drumul lor întâlniră un pâ- 
râu ce avea aceeaşi țintă de călătorie. Se rugară să'i iea şi 
-pe ei şi veseli fură primiţi, ca tovarăşi, în această lungă că- 
lătorie. Acest pârâu întâlni nu după muit timp o vale largă, 
în care un îiuviu puternic îşi rostogolea mândru apele sale. 
La ruga lor fură primiţi să călătorească împreună. In fine 
ajunseră la mare şi mama lor îi primi veselă şi plină de bu- 
curie la sânul ei, cum ştie să'şi iubească o mamă copii săi 
cei ascultători. 


(După A. Grube) D. D. Tomescu 


CE ȚIE NU-ȚI PLACE ALTUIA NU FACE! 


SAU 


PAŞA DIN ȚARIGRAD. 
PIESA ŞCOLARA IN DOUA ATTE 


— Continuare — 
ACTUL II 


Un luminiş într'o pădure. In faţă e loc de stat, din piatră sau de iarbă. Acţiunea se petrece 
căteva zile mai târziu. 


SCENA I 


Serban. (în vestă, hinvi atârnă pe umăr; d> un baston e legată o traista mică şi un 
coşulei vine cântând din dreapta.) 

Of! of! of! şi iar of! dragă primăvară. 

Auzi, păsărica ? A sosit primăvara. 

(Vitanda-se prin prejar.) Ei, locul ăsta îmi place. Am să mă odihnesc 
niţel aici şi să mănânc puţin. Am mers zdravăn. Peste două ceasuri 
o să ajung în Păltinis şi să văd de tot ce mi-a spus tata să fac, şi pe 
urmă seara, să ajung iar acasă, odată cu sfinţitul soarelui. (Seaşeză, ia 

pân: şi brinzi din coș.) De câte ori văd o bucată de brânză de asta, tot- 
deauna îmi aduc aminte de Paşa turcesc, căruia nu-i plăcea de loc. Ha, ha, 
ciudat paşă! Ar fi fost o nostimadă frumoasă şi foarte bine chibzuită; 
dar Şerban nu-i d'ăia, cari să se lase duşi de nas de domnişorii dela oraş! 
Am bănuit eu dela început şi la urmă am înţeles limpede ca lumina 
soarelui, că paşa ăsta e copil de oameni, ca toţi oamenii, ca şi mine, 
ca şi alții. Sora mea, Ana, a auzit doar destul de lămurit din cămara, 
de lângă odaia lor, cum au petrecut pe socoteala mea şi cum au râs de 
încrederea mea şi ce mândrii erau de gluma lor prostească. Numai de 
un lucru mă mir, cum puteau vorbi toţi atât de bine limba aia străină 
şi ciudată! Dar de bună seamă, la şcolile mari, se învaţă destule lu- 
cruri şi de ce nu şi limba turcească? (rizânu.) Ei, drace, dar cine zice 
că era turcească? Şerbane! N'ai fost prea cu minte! Dar nu era nici 

„franțuzeşte, nici nemţeşte, că d'astea am mai zuzit vorbindu-se şi sună 
cu totul altfel. 


SCENA II 


Mircen. (fără pălărie, cu părul sburlit şi cu hainele în disord'ne, observând pe $erba=.) 
Slavă Domnului. în sfârşit am dat de un om în singurătatea asta! Şi 
încă unul, care are ceva de mâncare! E un lucru care mă bucură! Mai 
întâi să-şi împartă mâncarea cu mine şi pe urmă să-mi arate iar dru- 
mul cel drept. (lui Servan.) la'n ascultă flăcăule! 

Şerban. (avarte.) Ce? Văd eu bine? Paşa turcesc? Cum de a venit 
aici ? 

Mircea. (Uitându-se mai mult la pânea din mâna lui Şerban, decit la el însuşi.) As- 
cultă flăcăule, aseară m'am despărţit din nebăgare de seamă, de 
nişte prietini cu cari făceam escursiune prin munţii ăştia şi m'am rătăcit.’ 

Şerban. (care s'a uitat la cl zâmbind şiret, deodată îşi ia o mutră foarte speriată şi sare'n 
Sus, înclinâ ndu-se In faţa lui Mircea ca mai 'nainte.) 

Mircea (aparte, recunoscâudu-l) Vai de mine, ăsta mă cunoaşte şi n'am de loc 
poftă să mai fac pe paşa turcesc. Dar ce să fac! Nu vreau să mă dau 
de ruşine, trebuie să'nghit găluşca, vrând, nevrând. ( tare. ) A, este Dta 
băiat cu flor minunat? 

Şerban. (melnându-se ca altădată.) La poruncă! (aparte.) Aşteaptă, acum 
am să-ţi arăt că şi un prost de ţăran ştie să joace teatru! 

Mircea (ia pe Şerban de braţ şi-l trage până la proviziile din coş.) Ce fii acolo ? 

Șerban. (imitânani:) Ce să fie? Brânză de capră şi o bucată de pâne 
neagră. 

Mircea. Este pun de mancat? 

Serban. ( mâncând. ) De ce să nu fie bună, dacă mănânc şi eu din ea. 

Mircea. (a parte.) Imi lasă gura apă. Aş putea mai mult de cât să-l 
invidiez pe băiatul ăsta, căci trăiesc cu rădăcini de mai bine de două- 
sprezece ceasuri. Brr! Mi-e foame de-mi chiorăe maţele. ( tare. ) Da'n- 
coace, baiat (îndreptându-se şi vorbind iar în jargonul de mai 'nainte.) vrem probat 
un dat, daca pun mancare! 

Şerban (rânând.) Ei, asta nu-i pentru oameni aşa de subţiri ca D-ta, 
boeraşule paşă. Cum ziceaţi mai înainte? Ptiu! Brânz dela capră; pane 
prost eşti la mine! Nu-i aşa! Şi apoi a-ţi voit să mâncaţi ceva cu var. 

Mai aşteaptă Domnule Paşă (Scoate o sticlă, care-i plină pe jumătâte cu lapte.) 


Mircea. (vesel, vrea so ia.) Ei, asta-i pun, da-l încoace! Ei, zău da-mi-o! . 


Şerban. (se întoarce şi bea din sticlă, apoi prnând-o jos.) Indată, doica paşă. 
(bea iar.) 

Mircea. (suvărat.) Nu, asta-i prea mult. Ei băete ce crezi că poţi să-ţi 
baţi joc de mine? 

Şerban. (Işi încrucişază brațele pe piept.) Nu, vai de mine, domnule paşă, 
nici nu-mi trece prin minte aşa ceva. (îi intindesticla goală) Dacă v'o plă- 
cea acuma, poftim ! 

Mircea. (bătând din picior, aparte.) Imi vine să turbez ! 

Ș rban. (aparte,răzâna.) Vezi, păşulică, acum îţi răsplătesc şi eu! 

Mircea. (aparte.) Trebuie s'o întorc pe altă foaie. In chipul ăsta nu 
fac nimic cu el. (tare.) Cât cost brinz asta? (scoate o pungi cu bani.) 


Serban. Bani? Ah, lasă-o incolo, domnule paşă, aici nu-i birt, dacă . 


ai putea mânca brânză de asta iute şi pâne aşa de neagră, ţi-aş da 
bucuros, dar... 

Mircea. (iute. ) Ei bine, dă-mi, dă-mi mai iute, că-s mort de foame. 

Şerban. (nitânau-se miratla el.) Dar ce bine vorbeşti azi, Domnule paşa, 
româneşte! 

Mircea. Ei băete, s'o lăsăm pe asta! Nu sunt nici n'am fost paşă, şi... 

Şerban. Cum? Nu eşti paşă? (surărat.) Dar atunci ţi-ai bătu joc de 
mine adineaori ! 

Mircea. ( incurcat. ) O glumă nevinovată şi atâta tot. Ne cam plictisi- 
sem aşa de tare şi atunci... 

Şerban. Şi atunci v'aţi gândit că ar îi bine să vă băteţi joc de un 
băiat de țăran ? Nu vreau să-ţi dau nimic, am să-mi mănânc eu mân- 
carea mea. 

Mircea. (ragânau- se.) Nu fii aşa de rău! Te rog, cere ce vrei dela mine, 
vreau să-ţi orice, numai dă-mi o bucată de brânză şi pâne. 

Şerban. Bine! Am să-ţi dau. Dar mai întâiu adu-mi de colo, de sus, 
din florile alea minunate, după cum am adus şi eu mai 'nainte pentru 
paşa turcesc. 

Mircea. O, sunt atât de sus şi eu aşa de obosit. Toată noaptea am 
alergat rătăcind, n'am dormit de loc şi nu mai pot. 

Serban, Nu? 'Atunci îmi mănânc singur mâncarea. 


Mircea. (îi opreşte brațul.) Nu, nu, mai aşteaptă, am să ţi-le aduc în- 
dată. (Ese repede.) 


SCENA III 


Șerban. (sinaur.) Cred că o să-l vindec eu pe boieraşul ăsta pentru 
totdeauna ! Nu-i vorbă, cam amară doftorie, mă port cam aspru cu el, 
dar şi el m'a chinuit mai înainte şi m'a speriat. Dar vorba aia: ce 
ție nu-ţi place, aituia nu face! 


SCENA IV. 


(Aurel, Viclor şi Ionel venind din direcţii diferite, au hainele lor o- 
bicinuite de călătorie.) 
Victor. Nici o urmă de Mircea. 


m a aa 
mima, e ma ama ea- 

lone!. Ba mie mi-e frică să nu i se fi întâmplat vr'o nenorocire. 

Aurel. (arătând spre Serban.) Uite ici cineva, poate l'o fi văzut pe rătă- 
citul nostru şi o să ne spuie pe ce drum o fi apucat. lui Şerban.) Hei, 
flăcăule, n'ai văzut un domnişor de vârsta noastră pe aici ? (lui Victor şi Ionel.) 
Mă este ţărănaşul de care ne-am bătut joc zilele trecute. 

Serban. Nu cumva e vorba de Domnul paşă? 

Vitor. (incet | Ei, se'ngroaşe gluma. 

Aurel: intre Ne-a recunoscut. 

Ionel. dânșii) Vă aduceţi voi aminte că eu dela început am fost con- 

tra jocului vostru nechibzuit ? 

Victor. (ta-e iuișerban) Da, da, de paça e vorba. L-ai văzut? Unde o fi? 

S: rban. (linistit) la, colo sus, culege pentru mine floarea cea minu- 
nată de pe costişe! 

Victor. Mă îlăcăule, tu minţi! 

Aurel. Crezi, că noi o să credem glumile tale prosteşti? 

lone!. Aide spune, ai văzut sau nu pe prietinul nostru? 

Şerban. V'am spus odată ! 

Viclor, Zău nu ţi-ai găsit oamenii, cărora să le spui gogoşi. 

Serban. ( mirat.) Dar mie nici nu-mi trece prin minte să vă spun 
gogoşi. 

Nu ne pricepem la d'alde astea. Numai băeţii cei deştepţi dela oraş 
ştiu să spue gogoşi, ei, cari ştiu să vorbească limba turcească şi se 
îmbracă ca saltimbacii dela bâlciuri. 

Aurel. (provocător.) Ascultă, tinere, te cam obrăzniceşti, iea-ţi seama! 

Tonel. (iute) Cu cine vorbeşti. 

Victor. (aparte) Vai comedia asta, no să se sfârşească bine. 

Serban. (lui Ione). ) Ei, ia mai las'o sclave, alungător de muşte. Nu 
cumva că mă sperii cu amenințările voastre? (Işi sumete mânccile şi ia po- 
zitie de luptă.) Dacă e vorba de asta, mă apuc la luptă cu voi toţi trei 
de odată. 

Aurel. Uite la ţărănoiu ăsta ce mutră simandicoasă face! 

lonel E o obrăsnicie ne mai pomenită! 

Serban. (ui Aurei) la-ţi seama la vorbă domnule tălmaci sau bâlmaci.. 
sau ce mai vreai să faci mai 'nainte. 

Victor. (incet imi Aurel şi Ionel) Vă rog, liniştiţi-vă. Avem doar nevoie- 
de el, căci stiţi tot aşa de bine, ca şi mine, că noi singuri ne-am ră- 
tăcit, urmărind urma lui Mircea şi că fără conducător putem să mai 
rătăcim încă mult pe aici, prin munţi. 

Aurel. (încet, amenințând pe la spate pe Şerban.) Ce băiat neruşinat ! 

Ionel. (acelaş joc încet.) Dar Victor are dreptate, nu trebue să-l supă- 
răm dea binele. i 

Serban. (cares’a uitatîn cutisã ) Uite vine paşa vostru, cu floarea cea mi-- 
nunată. 

Aurel. Uite, Adevărat, el e! 

Ionel. Slavă Domnului că lam găsit! 

Victor. Da, şi mie mi s'a ridicat o piatră de pe inimă. 

Serban. (încearcă să ascundă după un tufiş pe Aurel, Ionel şi Victor.) Acum vă rog, 
treceţi în dosul pomilor ăstia şi fiți cu băgare de seamă, am să vă. 
arăt un paşă altădată foarte aprig, dar acuma îmblânzit de tot. 

Aurel. ( sbătându.se. ) Da asta nu-mi trece mie prin cap. 

Jonel. Să nu mă atingi băiete! 

Victor. (îi impinge râzând înapoi.) la fiți cuminţi şi luați sama. Să fim mul- 
țumiţi că lucrurile iau iarăşi o întorsătură veselă şi nu putem să-i luăm 
în nume de rău, căvrea şi el să-şi ia revanşa. 

Aurel. In sfârşit, cât despre mine. (lui Ionel.) Haide) (Se ascund câte şi 
trei după tufiş, de unde se uită apoi curioşi din timp în timp.) 


SCENA V. 


Mircea. (aruncă florile la picioarele lui Șerban, foarte trist.) Na! Mi-am rupt ghe- 
tele urcându-mă să culeg blestematul ăst de nutreţ pentru vite. Dar 
dă-mi acuma iute să mănânc, că pier de foame. 

Serban. (taie cu cuțitul o „bucăţică de pâne şi i-o întinde lui Mireca ) Aşa, paşă, 
asta-i pentru osteneala ta. (Rupe o ramură, opune în mâna lui Mircea și se aşeză ) 
Şi acuma, vai de tine, dacă m'o înţepa vr'o muscă. 

Mircea. (care aruncă cu "dispreţ ramura.) Ce ţi-ai pierdut minţile ? 

Serban. (linistit) Dar de ce să le pierd eu? Mi se pare că mi-ai fă- 
găduit să faci tot ce-ţi voiu cere. 

Mircea. (aparte ) Imi vine să crăp de necaz. Acuma îşi permite idi- 
otul să mă tutuească ! Işi răzbună groaznic ! Blestemat să fie gândul, 
care mi-a venit să fac pe paşa turcesc. 

Serban. la vezi de-mi fă vânt? Vrei săţi câştigi pânea în mod 
“cinstit sau te-ai şi săturat ? 

Mircea. (riaică oftând ramura de jos şi se așază în dosul lui Şerban, făcându-i vânt; 
aceasta ii mai aruncă în gură, îndată după aceea, încă o bucată de pâne, apoi o a treia şi o 
a patra.) 

Serban. (arătând spre Aurel, Victor şi Ionel, care şi-au scos capul din tufiş ) Vedeţi, 
Paşa vostru s'a îmblânzit aşa de mult, încât îmi mănâncă din mână. 

Mircea, (zărină pe camarazii săi.) Vai de mine, ce ruşine! Au văzut to- 
tul. (tare.) După cât văd, aţi fost şi voi contra mea în complot cu 
băiatul ăsta! 

Foarte frumos din partea voastră, extraordinar de camaraderesc 
lucru şi de onorabil! Da! leşiţi numai din ascunzătoarea voastră. Nu-i 
nevoie să mai minţiţi, v'am recunoscut destul de bine şi înţeleg totul. 

Victor. (razina.) Ei, amice, numai să nu fii aşa de mânios! 

Aurel. Suntem cu totul nevinovaţi de acest ultim act al comediei. 

Ionel. lţi dau cuvântul meu, că am fost privitori numai siliţi. 

Mircea. (după ce s'a uitat Ja prietenii Jui cercetător ; întinde mâna lni Aurel şi Victor) 
Ei, acum e bine, că suntem earăşi împreună. Cred de asemenea că 
sunteţi nevinovaţi de farsa pe care mi-a jucato tânărul ăsta. Afară 
de asta găsesc că cel mai cuminte lucru e să (râzână) fac o faţă veselă 
la păţania asta neplăcută. 

Victor. (ù bate pe umăr) Foarte bine, dragul meu, aşa da. 

Aurel. (asemenea ), Acum recunosc pe tovarăşul meu cel vesel. 

Ionel. (işi imcrucişază braţele pe piept şi se înclină.) Această mărinimie e. 
«demnă de un paşa turcesc. 

Victor. (lui Şerban.) Eşti bun să ne duci la drumul înspre Păltiniş 

Serban. (Care tocmai şi-a închis coşul şi se pregăteşte iar de drum.) O da, de ce, 
nu? Dar dacă îmi împliniţi o dorință! 

Victor. Şi anume ? 

Tonel, Ce ceri ? 

Awel. Haide, spune! 

Serban. Doi dintre voi trebuie să mă poarte pe sus! 

Toţi (râzâna.) O, de ce nu! Nu-i prost băiatul! Se pricepe şi el! 
(Aurel şi Victor fac un s-aun cu mânile şi Şerban se așază.) 


Serban. ( agitându-şi pălăria,t) Urra! Acum sunt eu Paşa Ciulama din Țarigrad 


(Cortina cade) 


(Localisată din l. germană.) Aureiia V. Cochinescu. 


(Sfârşit) 


Averea copiilor 


Natalica era o fetiță mică, drăgălaşă, crescută cu mare în- 
grijire de mama ei, dar care observă încă de timpuriu, că era 
şi cam egoistă 

Fetiţa avea tot ce poate 'să dorească inima unui copil de 
părinţi bogaţi. 

Avea jucării multe şi scumpe, rochiţe îrumoase şi un bun 
prieten, pe Hector, cânele pe care i la cumpărat tatăl său 
de ziua ei. Un câne mare de- rasa bernhardină, de toată 
îrumuseţea, negru ca. corbul, şi care adesea ori se plimba 
cu fetita cea blondă îmbrăcată în rochie albă. 

Lumea privea cu plăcere perechea aceasta pitorească. 

Intro zi Natalica sta de vorbă cu bona ei zicândui'i: 

— «Vezi, Ecaterino, toate cele din odaia mea sunt ale 
mele ! 

Vezi ce bogată sunt eu ? Şi Hector, cânele cel mai fru- 
mos din tot oraşul, este al meu». 

In momentul acela, mama ei deschise uşa şi întrebă: 

— «Cum ? Ce spui iu? Ce bogății ai tu?! Vreau să ştiu 
şi eu ce e al tău ?» 

— «Da, dragă mamă, Hector nu e al meu? Nu mila 
dat mie tata ?» 

— <Ţi-la dat tata, dar cine'i dă de mâncare ? Cine plă- 
teşte omul să îngrijească de el, să’! spele, să fie în totdea- 
una curat? Dacă e al tău, fă'i mâncare, îngrijește’! tu şi 
plăteşte cât costă traiul lui ?» 

— *Bine, dar păpuşile mele, nu snut ale mele ?» 

— “Da ! sunt ale tale, cât timp eşti cuminte, dar mama 
are voe să ţi le ia ori de câte ori o superi». 

—  <Rochiţele mele, ale cui sunt atunci ?» 

«Nici acestea nu sunt ale tale şi dacă nu eşti cu minte 
ți le iau şi le dau unei fetițe sărace, iar pe tine te las cu 
cele mai urâte». 

— Dar, Ecaterina nu este a mea? 

—“<E adusă de mama ta aici şi poate să plece numai de 
cât dacă tu nu eşti bună cu dânsa .» 

Fetiţa începu să se încredințeze că în adevăr nu are ni- 

mic al ei propriu. Se gândi puţin şi apoi esclamă: — <Dar 
“mânile mele şi inima mea, nici astea nu sunt ale mele! ?» 

— <Nu, draga mea, Natalică, tocmai astea sunt ale ma- 
mei tale !» 

«Dar dacă sunt aşa de săracă şi nam nimic pe lume ce 
să mă fac! Ce e al meu? Nici tu nu eşti a mea, mamă 
dragă?»,— zise ea cu lacrimi în ochi, coprinzând gâtul mamei 
sale. La aceste cuvinte mamă-sa o linişti zicând: «Da, draga 
mea copilă, mama singură şi tatăl tău sunt ai tăi! Părinţii 
care te iubesc, părinţii sunt ai copiilor şi e destulă bogăţie 
pentru copii, cari au părinţi buni. 


Tuşa Tilda 


ATACUL DE NOAPTE 


Pe soseaua ce ducea spre cetatea inamică se ivi, în tă- 
„cerea cea mai adâncă a nopţii, fără nici un sgomot, fără 
nici o şoaptă, regiment după regiment. Numai din când în 
când s'auzea strigătul de cobe al vrunei buiniţe sau 
al vr'unei alte pasări de noapte. La un semn întreaga trupă 
se opri. 

Ne aşezarăm în coloane de marş, la distanța de 30 me- 
tri una de alta, de amândouă părțile şoselei. Din urmă ve- 
neau două divizii, care, ca şi noi, se aranjară în ordine de 
bătae şi primiră ordin să rămână ca rezervă. 

Era vorba d'un atac färă de veste în această noapte'ntu- 
necoasă asupra cetăţei inamice, ce se găsea la depărtare de 
«câțiva kilometri de noi. După un mers de un ceas, pe un 
astiel- de întuneric, fără a scoate e dala sau a tace vr'un 

sgomot, zărirăm în depărtare contururile negre ale clădirilor 
cetăţii duşmane. Nici un sgomot nu trăda, că în aceste locuri 
s'ar alla ființe omeneşti, care aveau să fie năpustite 
peste câteva minute de coasa nemiloasă a morţii. Dar d'o- 
dată se auzi nechezatul unui cal din cetate şi deodată cu el 
sunete de arme şi trompete şi până ce soldaţii noştri să'şi 
vină în fire, mai mulţi d'o sută acoperiră cu trupurile lor pă- 
mântul, loviți de gloanţele duşmanului. 

— Acum Sau nici odată! La arme! La atac! Inainte! Marş ! 

Marş ! Urra ! şi toate trupele, încurajate de strigătele co- 
mandanţilor, se avântară cu furie asupra duşmanului. Lupta 
era îngrozitoare. Piept la piept, abia puturăm susţine lupta, 
până ce ne veniră în ajutor trupele de rezervă. Lupta era 
perdută, duşmanul mult mai tare şi mai bine apărat, noi în 
câmp deschis, ei la adăpost. Moralul soldaţilor scăzut, ne- 
mai ştiind ce se petrece cu ei, dar care la vederea ajuto- 
rului îşi recăpătară curajul, iar duşmanul, la vederea unei atât 
de mare armate, nu mai opusă rezistenţă, şi în cele din 
urmă lupta se sfârşi cu predarea cetăței şi cu victoria noastri. 

Urra ! se auzi glasul triumfător al soldaţilor noştri. 

— Inainte băeţi, zisei eu şi simțind o durere la cap, că- 
zui leşinat. 


(După Liliencron) g D. D. Tomesou 

Ae, 


PEE NNE 


Cu N-rul 24 se încheie anul al VIl-lea al revistei «Amicu? 
Tinerimei». Incheiem deci o muncă de şapte ani, făcută cu 
jertfe de puteri, timp şi bani. ; 

Cu această ocasiune ţinem să aducem mulțumirile noastre 
sincere colaboratorilor noştrii, dintre cari cea mai mare parte 
au conlucrat timp de mai mulţi ani pentru un frumos ideal: 
educarea tinerilor vlăstare româneşti. In special aducem mul- 
țumirile noastre doamnelor Aurelia V. Cochinescu născ. Ste- 
fănescu, Natalia Iosif, Roma Merluzzi, Elena și Otilda Moi- 

sil: domnişoarelor: Ileana Mărgarint (Margareta M. Popescu), 


Elena Iosif, Ana Codreanu, Olimpia Moisil; d-lor Nicolae 
Petra- Petrescu, Emanoil Părăeanu, M. Străjanu, Petre På- 
noiu, Toma Dicescu, Dr. I, Simionescu, G. Botez, N. N. Bo- 
tez, G. G. Longinescu, G. M. Ionescu, FI. D. Stănculescu, 


Em. Protopopescu-Pache, P. Enculescu şi Gavrilă Todică. 


Recomandăm abonaților noştri revista pentru copii Flue= 
raşul, anul I, numerile apărute, cu prețul de 5 lei. A se 
adresa la Redacţie, Strada Morfeu 8.—— București. — 


Rugăm cu toată insistența pe abonaţii, cari nu ne-au 
trimis nici până acuma abonamentul, să ni-l expedieze de 
urgență. 

